**Projektas**

**PRIENŲ RAJONO savivaldybės TARYBA**

**SPRENDIMAS**

**DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR PERDAVIMO PRIENŲ rajono švietimo įstaigoms VALDYTI, NAUDOTI IR DISPONUOTI JA PATIKĖJIMO TEISE**

2021 m. rugpjūčio d. Nr. T1-

Prienai

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 ir 2 dalimis, 20 straipsnio 1 dalies 4 punktu, Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 10 punktu ir atsižvelgdama į Nacionalinės švietimo agentūros ir Prienų rajono savivaldybės 2020 m. balandžio 2 d. papildomą susitarimą Nr. 09.1.3-CPVA-V-704-02-0001 prie 2016 m. spalio 24 d. jungtinės veiklos sutarties Nr. F3-43-(05), Nacionalinės švietimo agentūros 2021-08-12 raštą Nr. SD-2579(1.6E), Prienų rajono savivaldybės taryba nusprendžia:

1. Sutikti perimti Prienų rajono savivaldybės nuosavybėn savarankiškosioms funkcijoms (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimalios priežiūros priemonių vykdymo organizavimas ir koordinavimas) įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą – kompiuterinę įrangą, nurodytą šio sprendimo priede.

2. Perėmus Prienų rajono savivaldybės nuosavybėn sprendimo priede nurodytą turtą, jį perduoti Prienų rajono švietimo įstaigoms valdyti, naudoti ir disponuoti juo patikėjimo teise.

3. Nustatyti, kad kompiuteriai turi būti naudojami bendrojo ugdymo įstaigų tinklo veiklos efektyvumui didinti, mokymo(si) aplinkai modernizuoti (t. y. turtas skirtas naudoti mokinių nuotoliniam mokymui(si) ir skaitmeniniam ugdymo turiniui plėtoti).

4. Įgalioti Prienų rajono savivaldybės administracijos direktorių pasirašyti sprendimo priede nurodyto turto perdavimo–priėmimo aktus.

5. Pripažinti netekusiu galios Prienų rajono savivaldybės tarybos 2021 m. gegužės 27 d. sprendimą Nr. A3-135 „Dėl kompiuterinės įrangos perėmimo savivaldybės nuosavybėn ir perdavimo Prienų rajono švietimo įstaigoms valdyti, naudoti ir disponuoti ja patikėjimo teise“.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras